\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

E.: \_\_\_\_\_\_\_\_\_\_\_\_\_\_\_\_\_

Številka: 090-94/2023/2

Datum: 25. 7. 2023

**Zadeva: Izvajanje** **Zakona o dostopu do informacij javnega značaja – mnenje ministrstva**

Zveza: vaš dopis z dne 20. 7. 2023

Spoštovani,

prejeli smo vaš dopis v zvezi z izvajanjem Zakona o dostopu do informacij javnega značaja (v nadaljnjem besedilu: ZDIJZ)[[1]](#footnote-1). V dopisu navajate, da kot pooblaščena uradna oseba za posredovanje informacij javnega značaja vodite upravne postopke po ZDIJZ in pripravljate odločbe, s katero se delno ugodi ali zavrne zahtevo prosilca. Vaš podpis je na levi, desno se podpiše direktorica občinske uprave, ki je po prvem odstavku 28. člena ZUP pristojna za odločanje na prvi stopnji. Zanima vas:

* Ali direktorica občinske uprave potrebuje še pooblastilo, s katerim se določi kot oseba pristojna za posredovanje informacij javnega značaja?
* Ali lahko direktorica občinske uprave za odločanje s področja informacij javnega značaja pooblasti drugo osebo?

Nadalje navajate, da sodelavec, ki dela na področju javnih naročil, v skladu z zakonom o javnih naročilih na zahtevo neizbranih ponudnikov izvaja vpogled v ponudbo izbranega izvajalca, ko sklep o izbiri še ni pravnomočen. Zanima vas, ali mora biti za izvajanje takšnega vpogleda določen kot oseba za posredovanje informacij javnega značaja ali ne?

Ministrstvo za javno upravo (v nadaljnjem besedilu: ministrstvo) kot resorno pristojno ministrstvo za sistemsko urejanje področja informacij javnega značaja, vam v nadaljevanju v skladu z 32. členom ZDIJZ, posreduje pravno mnenje.

Zakona o lokalni samoupravi[[2]](#footnote-2) v 33. členu določa, da župan predstavlja in zastopa občino. Župan je torej predstojnik občinske uprave. Odločanje o zahtevkih po ZDIJZ ne sodi med temeljne naloge občinske uprave in glede na njihovo naravo tudi ne gre za odločanje iz upravnega področja občinske uprave, kjer na prvi stopnji odločajo direktorji občinskih uprav. O zahtevkih po ZDIJZ odločajo župani zadevnih občin, medtem ko o pritožbi odloči Informacijski pooblaščenec. Iz navedenega izhaja, da župani odločajo v upravnih postopkih po ZDIJZ, v kolikor za odločanje niso pooblastili druge uradne osebe iz 9. člena ZDIJZ (21. člen ZDIJZ). Torej pooblastilo za odločanje v upravnih zadevah po ZDIJZ izdaja župan in ne direktorica občinske uprave. Drugače pa se uporablja termin »predstojnik« v primeru izdajanja odločb v upravnem postopku, kjer izda odločbo v upravnem postopku na prvi stopnji direktor občinske uprave, v katero krajevno pristojnost sodi upravna zadeva. Pritožbeni organ na drugi stopnji je župan občine, v katero krajevno pristojnost sodi upravna zadeva.

Glede vprašanja, ki se nanaša na vpogled v ponudbo izbranega izvajalca ministrstvo meni, da sta za natančno utemeljitev pomembni interpretaciji določb Zakona o javnem naročanju (v nadaljnjem besedilu: ZJN-3)[[3]](#footnote-3)in ZDIJZ, pri čemer se določbe ZJN-3 uporabljajo kot materialno pravno podlaga, ki ureja področje, v okviru katerega so zahtevani dokumenti nastali.

Vsi dokumenti v zvezi z oddajo javnega naročila, so po pravnomočnosti odločitve o oddaji javnega naročila, javni, če ne vsebujejo poslovnih skrivnosti, tajnih in osebnih podatkov (četrti odstavek 35. člena ZJN-3). Pred tem datumom (pravnomočnosti odločitve) se določbe zakona, ki ureja dostop do informacij javnega značaja, ne uporabljajo. Torej se šele po pravnomočnosti odločitve o oddaji javnega naročila (ko je torej javno naročilo oddano) pričnejo uporabljati določbe ZDIJZ, pred tem datumom pa se za vpogled uporabljajo določila ZJN-3. **Glede na navedeno ni potrebe, da bi bila uradna oseba, ki sodeluje pri postopku vpogleda v ponudbo izbranega izvajalca določena kot uradna oseba za posredovanje informacij javnega značaja.**

Več o obveznostih zavezancev po ZDIJZ si lahko preberete na spletni strani Sektorja za transparentnost in politični sistem, kjer so objavljena mnenja, pojasnila in odgovori na vprašanja posameznih zavezancev.[[4]](#footnote-4)

Lep pozdrav,

Pripravil: Mateja Mahkovec

Ciril Repnik generalna direktorica

sekretar

Poslati po E-pošti:

- naslovniku

1. Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086), [7/18](http://www.uradni-list.si/1/objava.jsp?sop=2018-01-0275)

 in [141/22](http://www.uradni-list.si/1/objava.jsp?sop=2022-01-3466). [↑](#footnote-ref-1)
2. Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) –

 ZSPDSLS-1, [30/18](http://www.uradni-list.si/1/objava.jsp?sop=2018-01-1356), [61/20](http://www.uradni-list.si/1/objava.jsp?sop=2020-01-0901) – ZIUZEOP-A in [80/20](http://www.uradni-list.si/1/objava.jsp?sop=2020-01-1195) – ZIUOOPE. [↑](#footnote-ref-2)
3. Uradni list RS, št. [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS in [28/23](http://www.uradni-list.si/1/objava.jsp?sop=2023-01-0530). [↑](#footnote-ref-3)
4. <https://www.gov.si/teme/informacije-javnega-znacaja/>. [↑](#footnote-ref-4)